# Projekts

LATVIJAS REPUBLIKAS MINISTRU KABINETS

2018.gada \_\_\_. \_\_\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_.§)

**Noteikumi par nacionālo interešu objekta Eiropas standarta platuma publiskās lietošanas dzelzceļa infrastruktūras Rail Baltica teritorijas izmantošanas nosacījumiem**

Izdoti saskaņā ar

Teritorijas attīstības plānošanas likuma

7. panta pirmās daļas 11. punktu

1. Noteikumi nosaka nacionālo interešu objekta Eiropas standarta platuma publiskās lietošanas dzelzceļa infrastruktūras Rail Baltica teritorijas (turpmāk - nacionālo interešu objekta teritorija) izmantošanas nosacījumus dzelzceļa infrastruktūras Rail Baltica un citu saistīto būvju būvniecības procesa plānošanas un būvniecības (būvprojektēšanas un būvdarbu) laikā.
2. Noteikumi neattiecas uz teritorijām, ko aizņem esoša valsts un pašvaldības publiskās lietošanas transporta infrastruktūra.
3. Nacionālo interešu objekta teritorija noteikta dzelzceļa infrastruktūras Rail Baltica un citu saistīto būvju būvniecībai.
4. Nacionālo interešu objekta teritorijā pieļaujama īslaicīgas lietošanas būvju būvniecība. Pēc īslaicīgās lietošanas būves ekspluatācijas termiņa beigām īpašnieks to nojauc par saviem līdzekļiem.
5. Nacionālo interešu objekta teritorijā ir atļauts turpināt uzsākto izmantošanu, kā arī atbilstoši šo noteikumu 4.punktā minētajiem nosacījumiem:
	1. veikt lauksaimniecisko darbību – piemēram, nodarboties ar augkopību, sakņkopību, stādu audzēšanu, biomasas audzēšanu, kā arī izvietot mājlopu pagaidu mītnes, šķūņus, noliktavas, izveidot savvaļas dzīvnieku dārzus;
	2. ierīkot tūrisma, sporta, rekreācijas objektus – kempingus, laivu piestātnes, kafejnīcas, moteļus, sporta laukumus, autotrases, mototrases, velotrases;
	3. ierīkot transporta infrastruktūras objektus – vietējas nozīmes ceļus, transporta stāvlaukumus, noliktavas, uzglabāšanas laukumus;
	4. ierīkot sakņu dārzus.
6. Šo noteikumu 4.punktā un 5.punktā minētās jaunās būvniecības ieceres un īslaicīgas lietošanas būves ekspluatācijas laiku saskaņo ar Satiksmes ministriju.
7. Nacionālo interešu objekta teritorijā, veicot zemes ierīcības projekta izstrādi vai jebkādu inženierbūvju un inženiertīklu būvniecību, nepieciešams saņemt Satiksmes ministrijas nosacījumus. Ja zemes ierīcības jomu reglamentējošie normatīvie akti neparedz zemes ierīcības projekta izstrādi, vietējā pašvaldība pirms lēmuma pieņemšanas saņem Satiksmes ministrijas piekrišanu.
8. Saskaņojot ar Satiksmes ministriju, teritorijas plānojumā un lokālplānojumā nacionālo interešu objektam var noteikt teritoriju ar īpašajiem noteikumiem un izmantošanas nosacījumus pamatojoties uz:
	1. Rail Baltica projekta īstenotāja veiktā pētījuma rezultātiem;
	2. būvprojektu minimālā sastāvā;
	3. būvprojektu.
9. Zemes vienībās, kas veidojas pēc zemes vienības sadalīšanas, pieļaujama atkāpe no pašvaldības teritorijas plānojumā vai lokālplānojumā noteiktās zemes vienību minimālās platības, apbūves blīvuma un apbūves intensitātes, kā arī citām prasībām, ja:
	1. tiek nodrošināta piekļūšana pie katras zemes vienības;
	2. pēc zemes vienības sadales atlikušo atdalīto zemes vienību atbilstoši tās platībai, apgrūtinājumiem, konfigurācijai un citiem apstākļiem iespējams izmantot atbilstoši pašvaldības teritorijas plānojumam.

10. Ja saskaņā ar Rail Baltica projekta īstenotāja veiktā pētījuma rezultātiem, būvprojektu minimālajā sastāvā vai būvprojektu nacionālo interešu objekta teritorijā nekustamais īpašums nav nepieciešams dzelzceļa infrastruktūras Rail Baltica un citu saistīto būvju būvniecībai, tad saskaņojot ar Satiksmes ministriju teritorijā ir atļauta nekustamā īpašuma izmantošana saskaņā ar pašvaldības teritorijas plānojumu.

Ministru prezidents M.Kučinskis

Satiksmes ministrs U.Augulis

Iesniedzējs:

Satiksmes ministrs U.Augulis

Vīza: Valsts sekretārs K.Ozoliņš

####

E.Rezebergs

67028232, Edgars.Rezebergs@sam.gov.lv

D.Dolģe

67028030, Daiga.Dolge@sam.gov.lv